section_heading: Znamenitosti
paragraph_text: U uvali Sv. Fuska podno sela Pinezići je ''crkva Sv. Fuske na moru''. Prvi put se spominje 1338. godine. Još se nekoliko puta spominje kroz 16. st., ali u lošem stanju. Kasnije se spominje sve češće jer je osnovana bratovština koja je brinula o njoj te je bila župna crkva sve do 1864. godine kada župna crkva toga kraja postaje istoimena nova crkva u Linardićima.